U-I-169/14, Up-959/12
Natisni
Opravilna št.:
U-I-169/14, Up-959/12
Datum odločitve:
22. 9. 2014
Objavljeno:
Neobjavljeno | 8. 10. 2014
ECLI:
ECLI:SI:USRS:2014:U.I.169.14
Akt:
Ustavna pritožba zoper III. točko izreka sklepa Vrhovnega sodišča št. II DoR 90/2012 z dne 19. 7. 2012 

Ustavna pritožba zoper III. točko izreka sodbe in sklepa Vrhovnega sodišča št. II Ips 110/2012 z dne 12. 7. 2012 

Ustavna pritožba zoper I. točko izreka sodbe in sklepa Vrhovnega sodišča št. II Ips 110/2012 z dne 12. 7. 2012 

Zakon o duševnem zdravju (Uradni list RS, št. 77/08) (ZDZdr)
Izrek:
Ustavna pritožba zoper III. točko izreka sklepa Vrhovnega sodišča št. II DoR 90/2012 z dne 19. 7. 2012 se zavrže.
Ustavna pritožba zoper III. točko izreka sodbe in sklepa Vrhovnega sodišča št. II Ips 110/2012 z dne 12. 7. 2012 se zavrže.
Ustavna pritožba zoper I. točko izreka sodbe in sklepa Vrhovnega sodišča št. II Ips 110/2012 z dne 12. 7. 2012 se ne sprejme.
Pobuda za začetek postopka za oceno ustavnosti Zakona o duševnem zdravju (Uradni list RS, št. 77/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Če morebitna ugoditev ustavni pritožbi ne bi mogla izboljšati pritožnikovega pravnega položaja, jo Ustavno sodišče zavrže.
Ustavno sodišče zavrže nedovoljeno ustavno pritožbo.
Če očitno ne gre za kršitev človekovih pravic ali temeljnih svoboščin, ki bi imela hujše posledice za pritožnika, niti ne gre za pomembno ustavnopravno vprašanje, ki bi presegalo pomen konkretne zadeve, Ustavno sodišče ustavne pritožbe ne sprejme v obravnavo.
Geslo:
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.52.11 - Ustavno sodstvo - Postopek - Procesne predpostavke v postopku ustavne pritožbe - Zadeve po 55. a členu ZUstS. 
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, 55.a.2.2, 55.b.1.2, 55.b.1.3,55.b.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon, posamični akt
Vlagatelj:
A. B., C.
Datum vloge:
17. 10. 2012
Vrsta odločitve:
sklep
Vrsta rešitve:
zavrženje, nesprejem ustavne pritožbe
Dokument:
US30501
Dokument v PDF obliki:
U-I-169-14, Up-959-12.pdf
140 KB
Prenesite datoteko
U-I-169/14-4
Up-959/12-9
22. 9. 2014
SKLEP
Ustavno sodišče je v postopkih za preizkus ustavne pritožbe in pobude, ki ju je vložila A. B.
, C.
,
na seji 22. septembra 2014
sklenilo:
1. Ustavna pritožba zoper III. točko izreka sklepa Vrhovnega sodišča št. II DoR 90/2012 z dne 19. 7. 2012 se zavrže.
2. Ustavna
pritožba zoper
III. točko izreka sodbe in sklepa Vrhovnega sodišča št. II Ips 110/2012 z dne 12. 7. 2012 se zavrže.
3. Ustavna pritožba zoper I. točko izreka sodbe in sklepa Vrhovnega sodišča št. II Ips 110/2012 z dne 12. 7. 2012 se ne sprejme.
4.
Pobuda za začetek postopka za oceno ustavnosti Zakona o duševnem zdravju (Uradni list RS, št. 77/08)
se zavrže.
OBRAZLOŽITEV
1. Pritožnica vlaga ustavno pritožbo zoper odločitve Vrhovnega sodišča (1) o delni zavrnitvi njenega predloga za dopustitev revizije, (2) o stroških odgovora na revizijo toženke in (3) o zavrženju pritožničine revizije. Hkrati z ustavno pritožbo
vlaga pobudo, v kateri zatrjuje protiustavnost veljavne zakonske ureditve oziroma Zakona o duševnem zdravju (ZDZdr). Ta je po pobudničini oceni v neskladju s 30. členom in 26. členom v zvezi s 15. členom Ustave, ker ne ureja uresničevanja pravice do povračila škode in rehabilitacije v primeru nezakonitega pridržanja v psihiatrični ustanovi oziroma ker pravica do tovrstne odškodnine ni predmet posebne zakonske ureditve.
2. Ustavno sodišče je ustavno pritožbo zoper sklep o delni zavrnitvi pritožničinega predloga za dopustitev revizije zavrglo zaradi pomanjkanja pravnega interesa (1. točka izreka), ustavno pritožbo zoper sklep o stroških odgovora na revizijo toženke pa zato, ker ni dovoljena (2. točka izreka). Ustavne pritožbe zoper sklep o zavrženju pritožničine revizije Ustavno sodišče ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (
Uradni list RS, št. 64/07 – uradno prečiščeno besedilo in
109/12
– v nadaljevanju
ZUstS) (3. točka izreka).
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena
ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Izpodbijana ureditev ne učinkuje neposredno. V takih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijane ureditve, hkrati z ustavno pritožbo, pod pogoji iz 50. do 60. člena ZUstS. To stališče je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudnica je sicer vložila ustavno pritožbo. Vendar z njo
izpodbija procesne odločitve, ki se ne opirajo na izpodbijano ureditev, temveč zgolj na določbe Zakona o pravdnem postopku (Uradni list RS, št. 73/07 – uradno prečiščeno besedilo in 45/08 – ZPP) o stroških postopka in o pogojih za odločanje o izrednih pravnih sredstvih. To pomeni, da pobudnica
iz razlogov, navedenih v citiranem sklepu Ustavnega sodišča, ne izkazuje pravnega interesa za začetek postopka za oceno ustavnosti izpodbijanega zakona. Glede na to je Ustavno sodišče njeno pobudo zavrglo (4. točka izreka).
5. Ustavno sodišče je sprejelo ta sklep na podlagi
druge alineje prvega odstavka 55.b člena, tretje alineje prvega odstavka 55.b člena v zvezi z drugo alinejo drugega odstavka 55.a člena, drugega odstavka 55.b člena in
tretjega odstavka 25. člena ZUstS v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik
Zanj
dr. Jadranka Sovdat
Podpredsednica